Тобыл Шэхьбан Ахьмэд и къуэр
Къэбэрдей-Балъкъэрым и спорт жылагъуэм хэщIыныгъэшхуэ игъуэтащ. ЩэкIуэгъуэм и 15-м дунейм ехыжащ ди республикэм физическэ щэнхабзэмрэ спортымкIэ и лэжьакIуэ цIэрыIуэ Тобыл Шэхьбан Ахьмэд и къуэр.
1938 гъэм щIышылым и 15-м ар къыщалъхуащ Къэрэшей-Шэрджэсым. Киев дэт Тренерхэм я еджапIэ нэхъыщхьэр къиуха иужькIэ Налшык къэIэпхъуащ икIи Къэбэрдей-Балъкъэрым алыдж-урым бэнэкIэмкIэ и гуп къыхэхам и унафэщI хъуащ. Шэхьбан ящыщщ ди республикэм спорт бэнэ-кIэм зыщиужьынымкIэ хэлъхьэныгъэшхуэ хуэзыщIахэм.
Илъэс зыбжанэкIэ Тобылыр лэжьащ Налшык къалэм физическэ щэнхабзэмрэ спортымкIэ и комитетым и тхьэмадэу, Къэбэрдей-Балъкъэр спорт комитетым и унафэщIым и къуэдзэу, КъБР-м БэнэкIэмкIэ и федерацэм и пашэу. 2000 гъэм ягъэуващ «Спорт Iэзагъ лъагэмкIэ школ» къэрал IуэхущIапIэм и унафэщIым и къуэдзэу.
Тобыл Ш. А. СССР-м спортымкIэ и мастерт, союзпсо категорие зиIэ судьят. И гуащIэдэкI хьэлэлым къыпэкIуэу абы къыфIащат Къэбэрдей-Балъкъэрымрэ Урысей Федерацэмрэ физическэ щэнхабзэмрэ спортымкIэ щIыхь зиIэ и лэжьакIуэ цIэ лъапIэхэр.
ЦIыху гуапэу, псэ къабзэу, зэфIэкI лъагэ иIэу дунейм тета Тобыл Шэхьбан Ахь-мэд и къуэм и фэеплъ нэхур игъащIэкIи ди гум илъынщ.
КъБР-м СпортымкIэ и министерствэ.
